 Solar Power Naija: Ṣe lóòtọ ní ọmọ Nàíjíríà mílíọnù 25 yóò má ló ìná Solar látí Dec 1, 2020? Ninu atẹjade ti oluranlọwọ pataki fun aarẹ Buhari, Laolu Akande fi lede ni Ọjọ Kini, Oṣu Kejila, ọdun 2020 ni wọn yo bẹrẹ si ni lo awọn ina Solar naa. Ijọba fikun pe awọn ti yoo jẹ anfaani naa ni awọn to wa ni igberiko abi awọn ilu nla ti ko jẹ anfaani ina ọba ni agbegbe wọn. Bakan naa ni ijọba ni awọn eniyan yii yoo ma a san ẹgbẹrun mẹrin loṣooṣu fun ọdun mẹta ti wọn yoo fi san owo naa tan. Ko tan si bẹẹ o, awọn eniyan naa ni anfaani lati ma a san ẹgbẹrun kan abo ni osoosẹ lati le tete san owo ina solar naa tan ni kiakia  Ẹka Rural Electrification Agency ni ileeṣẹ ijọba to n risi ina ọba lo ṣe olugbọwọ ipese ina ọba Solar naa.  A gba owo lọwọ Banki apapọ lorilẹede Naijiria , CBN lati le ṣe igbese ina Solar naa fun awọn Niajiria Laolu Akande ni ipese ina Solar naa yoo pese iṣẹ fun ẹgbẹgbẹrun ọmọ Naijiria ti ko ni iṣẹ. Ijọba Naijiria ni yoo tun pese iṣẹ fun awọn ti yoo ma fi si awọn ile wọnyii lati ri wi pe o ṣiṣẹ doju ami. Amọ, gbogbo igbiyanju wa lati ba ẹka Rural Electrification Agency sọrọ lori awọn agbegbe ti yoo kọkọ jẹ anfaani yii ni ko i tii kẹsẹjari nitori a ko ri ẹka naa basọrọ lori ẹrọ iabnisọrọ wọn. : Ijọba apapọ lorilẹede Naijria ti kede pe awọn ọmọ Naijiria to to miliọnu marundinlọgbọn ni yoo jẹ anfaani ina ọba ti oorun n pese, iyen Solar Power. 